Diari Oficial de la Generalitat Valenciana


Sumari del DOGV 6159, del 04-12-2009 (2009/13634)

RESOLUCIÓ de 26 de novembre de 2009 del director general d'Ordenació i Centres Docents, Francisco Baila Herrera, per la qual es publiquen els resultats obtinguts en la fase autonòmica dels Premis Professionals de Música de la Comunitat Valenciana 2009.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6159

Data del DOGV
:   04-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13376


Data del document
:   26-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 26 de novembre de 2009 del director general d'Ordenació i Centres Docents, Francisco Baila Herrera, per la qual es publiquen els resultats obtinguts en la fase autonòmica dels Premis Professionals de Música de la Comunitat Valenciana 2009. [2009/13742]  
Per Orde de 29 de setembre de 2009, de la Conselleria d'Educació, publicada en el Diari Oficial de la Comunitat Valenciana de 15 d'octubre, es van convocar els premis de la Fase Autonòmica per a l'alumnat que va concloure els estudis professionals de les ensenyances de Música en el curs 2008-2009. Així mateix, la disposició addicional única de l'esmentada Orde, dóna cabuda a l'alumnat que conclogué els seus estudis professionals en el curs 2007-2008 i van obtindre el premi professional del centre.  
En compliment del que disposen els articles 13.3 i 13.4 de la mencionada Orde de 29 de setembre, s'ha reunit el tribunal constituït a este efecte, el qual, una vegada realitzat el procés de selecció, a través de la Direcció General d'Ordenació i Centres Docents, ha elevat davant del director general d'Ordenació i Centres Docents la seua proposta per a la concessió de premis.  
Estudiada la proposta i d'acord amb la disposició final primera de la mencionada orde, per delegació del conseller, resolc:  
Primer. Publicació de notes  
D'acord amb l'article 13.4 de l'Orde de 29 de setembre, la Direcció General d'Ordenació i Centres Docents, publica els resultats obtinguts pels aspirants a la Fase Autonòmica dels Premis Professionals de Música de la Comunitat Valenciana, que figura en l'annex I, especificant els noms i l'especialitat per la qual han obtingut el premi professional en el seu conservatori.  
Segon  
1. Conforme a l'article 14.1 de l'esmentada orde de 29 de setembre, el premi consistirà en la interpretació d'un concert-solista junt amb l'orquestra del conservatori superior de la província on estudie l'alumna o l'alumne guanyador.  
2. L'obtenció d'este premi es farà constar igualment en l'expedient acadèmic de l'alumne, amb la denominació de Premi Professional Autonòmic de Música 2009.  
Tercer. Termini d'al·legacions  
Segons disposa l'article 15 de l'Orde de 29 de setembre de 2009, els concursants, els seus pares, o representants legals podran presentar al·legacions contra la qualificació obtinguda en cada una de les proves, per mitjà d'un escrit dirigit al president o presidenta del tribunal dels premis, amb seu en la Direcció General d'Ordenació i Centres Docents, en el termini de cinc dies hàbils següents a aquell en què siguen fetes públiques les qualificacions.  
Quart. Termini de resolució  
Segons l'article 16 de l'Orde de 29 de setembre de 2009:  
1. Els premis seran adjudicats a l'alumnat proposat pel tribunal, una vegada queden resoltes les reclamacions existents, en el termini màxim de tres mesos des de la finalització de les proves.   
2. D'acord amb la proposta formulada pel tribunal, el director general d'Ordenació i Centres Docents, per delegació del conseller, concedirà els premis, que seran notificats i publicats en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
ANNEX I  
Resultats de les proves de la fase autonòmica dels premis professionals de música   
ANEXO I  
Resultados de las pruebas de la fase autonòmica de los premios profesionales de música   
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la seua publicació.  
b) El recurs contenció administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.   
València, 26 de novembre de 2009.- El director general d'Ordenació i Centres Docents: Francisco Baila Herrera.